CELEX: 32007R1446
Language: hr
Date: 2007-11-22 00:00:00
Title: Uredba Vijeća (EZ) br. 1446/2007 od 22. studenoga 2007. o sklapanju Sporazuma o partnerstvu u ribarstvu između Europske zajednice i Republike Mozambika

04/Sv. 004
            
            
               HR
            
            
               Službeni list Europske unije
            
            
               268
            
         32007R1446
   
               L 331/1
            
            
               SLUŽBENI LIST EUROPSKE UNIJE
            
            
               22.11.2007.
            
         
      UREDBA VIJEĆA (EZ) br. 1446/2007
   od 22. studenoga 2007.
   o sklapanju Sporazuma o partnerstvu u ribarstvu između Europske zajednice i Republike Mozambika
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37. u vezi s njegovim člankom 300. stavkom 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:
   
               (1)
            
            
               Zajednica i Republika Mozambik dogovorile su i parafirale Sporazum o partnerstvu u ribarstvu kojim se ribarima Zajednice dodjeljuju ribolovne mogućnosti u u ribolovnoj zoni Mozambika.
            
         
               (2)
            
            
               U interesu je Zajednice da odobri taj Sporazum.
            
         
               (3)
            
            
               Trebalo bi utvrditi način raspodjele ribolovnih mogućnosti među državama članicama,
            
         DONIJELO JE SLJEDEĆU UREDBU:
   Članak 1.
   Ovime se u ime Zajednice odobrava Sporazum o partnerstvu u ribarstvu između Europske zajednice i Republike Mozambika (dalje u tekstu: Sporazum) (1).
   Članak 2.
   Ribolovne mogućnosti utvrđene Protokolom uz Sporazum raspodjeljuju se među državama članicama kako slijedi:
   
               Vrsta ribolova
            
            
               Vrsta plovila
            
            
               Država članica
            
            
               Povlastice ili kvota
            
         
               Ribolov tuna
            
            
               Tunolovci plivaričari
            
            
               Španjolska
            
            
               23
            
         
               Francuska
            
            
               20
            
         
               Italija
            
            
               1
            
         
               Ribolov tuna
            
            
               Plovila za ribolov parangalom
            
            
               Španjolska
            
            
               23
            
         
               Francuska
            
            
               11
            
         
               Portugal
            
            
               9
            
         
               Ujedinjena Kraljevina
            
            
               2
            
         Ako zahtjevi za izdavanjem povlastice iz tih država članica ne obuhvate sve ribolovne mogućnosti utvrđene Protokolom, Komisija može prihvatiti zahtjeve za izdavanjem povlastica iz bilo koje druge države članice.
   Članak 3.
   Države članice čija plovila obavljaju ribolov na temelju Sporazuma obavješćuju Komisiju o količinama pojedinog stoka koje su ulovljene u ribolovnoj zoni Mozambika, i to u skladu s postupkom predviđenim Uredbom Komisije (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (2).
   Članak 4.
   Ovime se ovlašćuje predsjednik Vijeća da odredi osobe koje će biti ovlaštene potpisati Sporazum kako bi on obvezivao Zajednicu.
   Članak 5.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. studenoga 2007.
      
         
            Za Vijeće
         
         
            Predsjednik
         
         M. PINHO
         
      
   
   
      (1)  SL L 331, 17.12.2007., str 35.
   
      (2)  SL L 73, 15.3.2001., str. 8.